als_Latn dik_Latn sag_Latn
Tiranë, 8 nëntor 2014 - Meta, ka kërkuar që në ditët e ardhshme Kuvendi të mblidhet dhe bashkë me konstituivin e plotë të Kuvendit të konstituohet qeveria dhe gjithë institucionet e tjera.
Kryetari i Kuvendit të Shqipërisë, Ilir Meta, gjatë takimit të XIII-të të Grupit të Punës të SEECP-së, me ç’ rast Shqipëria merr Presidencën e radhës të Asamblesë Parlamentare të Procesit të Bashkëpunimit të Evropës Juglindore, ka thënë se mbështetë apelin a Ambasadores Jacobson bërë disa ditë më parë për liderët politikë në vend.
“Për sa i takon zhvillimeve në Kosovë më duhet thjesht të mbështes apelin e Ambasadores së Shteteve të Bashkuara të Amerikës, znj. Jacobson atje. Kjo situatë duhet të marrë zgjidhje sa më të shpejtë. Kosova ka nevojë për formimin e të gjitha institucioneve të saj dhe shpresojmë për këtë gjë”, ka thënë Meta.
I pyetur edhe njëherë nëse mbështet fjalë-për-fjalë ambasadoren amerikane, Meta tha: “E mbështes plotësisht Ambasadoren e ShBA, për fat të keq do të doja të mbështesja ndonjë lider shqiptar në këtë rast”.
Më tej, ai ka kërkuar që në ditët e ardhshme Kuvendi të mblidhet dhe bashkë me konstituivin e plotë të Kuvendit të konstituohet qeveria dhe gjithë institucionet e tjera.
“Kosova nuk e ka luksin për të tej zgjatur një situatë të tillë, sepse pavarësisht se edhe Kosova ashtu sikurse edhe ne dëshiron të shkojë në Bruksel, nuk mendoj se rasti i Belgjikës duhet marrë si shembull në këtë kontekst”, u shpreh Meta.
Kujtojmë se ambasadorja amerikane, Tracy Ann Jacobson ditë më pari bëri një apel në gjuhën shqipe për liderët politikë të Kosovës, ku tha: “Mos e dhi punën!”
als_Latn als_Latn als_Latn als_Latn als_Latn als_Latn als_Latn